
РЕПУБЛИКА СРБИЈА
ГРАД ВРАЊЕ
ГРАДСКО ВЕЋЕ
Комисија за реализацију
мера енергетске санације
уградње соларних панела
Број: 06-258/4/2021-04
Датум: 09.12.2021.године
Врање
 
Комисија  за реализацију мера енергетске санације – уградње соларних панела  на територији града Врања ( у даљем тексту Комисија), образована  Решењем Градског већа града Врања број 06-231/1/2021-04 од 10.11.2021. године, и члана 11. и 12. Правилника о суфинасирању мера енергетске санације породичних кућа и станова („Службени гласник града Врања, број: 30/21), поглавља II Решења о образовању Комисије за преглед, оцену и праћење реализације поднетих захтева за суфинасирање дела трошкова за реализацију мера енергетске санације и Јавног позива за учешће привредних субјеката у реализацији мера енергетске санације на територији града Врања од 09.12.2021. године доноси 

Р Е Ш Е Њ Е
ОДБАЦУЈУ СЕ пријаве:
1. ГРАЂЕВИНАРСТВО „TOP HEEL T&M PLUS“ Београд ,ул. Борска бр.43, локал бр.2 Београд, Раковица, број пријаве 400-268/2021-04 од 08.12.2021. године и
2. ПОЛАР СИСТЕМ ДОО ВРАЊЕ, ул. Београдска бр.30, број пријаве 400-264/2021-04  од 06.12.2021. године
поднете на Јавни позив за учешће привредних субјеката у реализацији мера енергетске санације у домаћинствима путем уградње соларних панела за производњу електричне енергије за сопствене потребе на територији града Врања, број 06-231/1/2021-04 од 18.11.2021. године, из разлога што наведени правредни субјекти нису испунили услове из чл.16. Правилника о суфинасирању мера енергетске санације породичних кућа путем уградње соларних панела за производњу елетричне енергије за сопствене потребе („Службени гласник града Врања, број: 30/21), и поглавља IV Јавног позива за учешће привредних субјеката  у реализацији мера  енергетске санације на територији града Врања, као НЕУРЕДНЕ.



О б р а з л о ж е њ е
Правни основ за доношење овог решења, садржан је у  одредбама члана 11. Правилника о суфинасирању мера енергетске санације породичних кућа и станова („Службени гласник града Врања, број: 30/21), у поглављу II Решења о образовању Комисије за реализацију мера енергетске санације породичних кућа и станова  на територији града Врања број 06-231/1/2021-04 од 10.11.2021. године и у Јавном позиву за учешће привредних субјеката у реализацији мера енергетске санације на територији града Врања, којим је одређено да привредни субјекти који учествују на јавном позиву врше испоруку и радове на уградњи материјала, опреме и уређаја и да испуњавају одређене услове:
·  да су уписани у регистар АПР-а, а регистровани су као привредна друштва и предузетници најмање шест месеци од дана подношења пријаве,
· да над њима није покретнут стечајни поступак или поступак ликвидације, 
· да су измирили доспеле обавезе по основу јавних прихода
· да имају атесте за материјале и производе, 
· да имају запосленог или на неки други начин ангажованог инжењера електротехнике који поседује лиценцу у складу са законом којим се уређује изградња објеката, а који ће бити задужен за израду извештаја за уграђену инсталацију соларних панела за производњу електричне енергије и 
· да дају гаранцију на инвертер од минимално 5 година и на соларне колекторе од минимално 10 година.
Јавним позивом је предвиђено да пријава на јавни позив за учешће привредних субјеката у спровођењу мера енергетске санације у домаћинствима, са пуном адресом пошиљаоца на полеђини коверте, са назнаком не отварати, треба бити достављена  најкасније до 03.12.2021. године, на шалтеру бр.1 Градске управе града Врања, у услужном центру или препоручено поштом на адресу: Краља Милана бр.1, 17500 Врање.
Такође је предвиђено да се благовременом доставом сматра препоручена пошиљка предата поштом најкасније до истека последњег дана утвређеног рока за предају конкурсне докуметације (печат поште), без обзира на датум приспећа и да пријаве поднете на било који други начин неће бити узете у разматрање. 
Неуредне и неблаговремене пријаве неће се разматрати.
Комисија образована решењем за реализацију мера енергетске санације породичних кућа и станова  на територији града Врања број 06-231/1/2021-04 од 10.11.2021. године, а по упућеном Јавном позиву дана 18.11.2021. године извршила је увид  у достављену конкурсну документацију и утврдила следеће
1. да је подносилац пријаве ПОЛАР СИСТЕМ ДОО Врање, ул. Београдска бр.30, број 404-264/2021-04 од 06.12.2021. године доставио  конкурсну документацију у законском року, да је пријавни формулар попуњен, али да није потписан, да су изјаве подносиоца пријаве потписане, да је привредни субјекат уписан у регистр АПР-а и да над њим није покретнут стечани поступак или поступак ликвидације, да је достављен атест на страном језику, али да није достављено уверење Републике Србије Министарства финансије пореске управе и Локалне пореске администрације о измиреним обавезама јавних прихода, није достављен уговор о ангажовању инжењера за електротехнику и није достављена изјава о гаранцији за уграђене производе.
Сходно напред наведеном се утврђује да је пријава НЕУРЕДНА.


2. да је подносилац пријаве ГРАЂЕВИНАРСТВО „TOP HEEL T&M PLUS“ Београд ,ул. Борска бр.43, локал бр.2 Београд, Раковица, број пријаве 400-268/2021-04 од 08.12.2021. године, доставио конкурсну документацију у законском року, да је пријавни формулар попуњен и потписан, да су изјаве подносиоца пријаве потписане, да је уз конкурсну документацију пирложен атест на страном језику, да је достављено уверење Републике Србије Министарства финасије пореске управе Београд од 03.12.2021. године, не старије од 15 дана од дана објављивања позива, да је достављена уредна лиценца, да је достављено решење из регистра АПР-а из кога се утврђује да је привредни субјекат уписан дана 21.10.2021. године, да је достављена непотписана и неоверена изјава о гаранцији на инвертер, која је издата од стране другог привредног субјекта, који није подносилац пријаве.
Сходно напред наведеном се утврђује да је пријава НЕУРЕДНА.

С тим у вези комисија је донела закључак да не узима у разматрање и да одбацује као неуредне пријаве које нису поднете у скаладу са условима који су прописани  Правилником и Јанвним позивом.
На ово решење може се изјавити приговор Комисији у року од осам (8) дана од дана објављивања на огласној табли и интернет страници Градске управе града Врања.

  Комисија за реализацију мера
                                                                                 		 енергетске санације
                                                                                 		 уградње соларних панела 
                                                                    на територији града Врања


image1.jpeg




